Oliver Andrásy

**Oliver Andrásy** (* 15. november 1957, Bratislava) je slovenský humorista, moderátor, scenárista a režisér.

## Životopis
Narodil sa 15.11.1957 v Bratislave ako jediné dieťa otca JUDr. Ladislava Andrásyho a matky Eriky Andrásyovej, rodenej Hornungovej. 

Základnú školu v Bratislave na Podjavorinskej ulici navštevoval v rokoch 1964 až 1973. Od roku 1973 do roku 1977 navštevoval Strednú priemyselnú školu strojnícku, odbor: prevádzka automobilovej dopravy. Už počas stredoškolských štúdií písal humoristické poviedky scénky pre rozhlasové relácie Banskobystrický sobotník, košický Ma-ra-tón a pre reláciu Variácie. Preto nemal problém s tým, že po strojníckom stredoškolskom vzdelaní celkom zmenil smer a prihlásil sa na odbor žurnalistiky Filozofickej fakulty Univerzity Komenského v Bratislave.  Žurnalistiku študoval od roku 1977 do roku 1981. Po skončení štúdia absolvoval ešte rigorózne skúšky a od  roku 1983 má titul PhDr. Asi pol roka potom pracoval ako redaktor vydavateľstva technickej a ekonomickej literatúry ALFA v Bratislave. V rokoch 1982-1983 absolvoval základnú vojenskú službu v Michalovciach a na vojenskom gymnáziu v Banskej Bystrici. Hneď po návrate z vojenčiny sa od 1.4.1983 zamestnal v redakcii zábavných žánrov Slovenského rozhlasu, kde nastúpil na miesto po Stanislavovi Štepkovi z Radošinského naivného divadla. Spočiatku spolu s Milanom Markovičom a Petrom Guldanom moderoval reláciu Variácie. Po odchode Milana Markoviča prehovoril svoju kolegyňu z vysokej školy Elenu Kunštárovi (neskôr Vacvalovú), aby nastúpila na jeho uvoľnené miesto a spoločne moderovali reláciu Variácie až do konca roku 1985. V roku 1986 vytvoril koncept rozhlasovej relácie HUMORIKON, ktorá sa realizovala ako verejná nahrávka. K spolupráci pri moderovaní prizval kolegyňu Elenu Vacvalovú. V roku 1993 založil spolu s Elenou Vacvalovou a Stanislavom Gurkom firmu Hattrick.

Jeho televízna kariéra sa začala písaním scenára a účinkovaním v relácii Aj múdry schybí, ktorá sa vtedy vysielala ešte federálne.  

Je autorom zľudoveného výrazu „bulharský meter“, ktorý po prvý raz použil v jednej zo scénok (vysoko namontované pisoáre) nakrúcaných skrytou kamerou v relácii *[[Čo dokáže ulica]]*.

Oliver Andrásy je ženatý s lekárkou MUDr. Danušou Andrásyovou, rodenou Dugovou. Sobáš mali v roku 1984. V roku 1985 sa im narodila jediná dcéra Viera. 

## Dielo

### Rozhlas
Autor a moderátor cyklických rozhlasových relácií
* *[[Humorikon]]* (Slovenský rozhlas)
* *[[Päťadvadsať]]* (Slovenský rozhlas)
* *[[Dereš]]* (Rádio Twist)
Autor televíznych relácií:
* *[[Apríl, Apríl]]* (Čsl. televízia)
* *[[Pátranie pokračuje]]* (Čsl. televízia)
* *[[Škola života]]* (Čsl. televízia)

### Televízia
Autor, moderátor,  režisér a producent televíznych relácií:
* *[[Čo dokáže ulica]]* (Čsl. televízia, neskôr Slovenská televízia) - moderátor, scenár
* *[[Aj múdry schybí]]* (VTV, od februára 1997 TV Markíza) - moderátor, scenár, réžia
* *[[Nikto nie je dokonalý (televízna relácia)|Nikdo není dokonalý]]* (Prima), producent, réžia
* *[[Dereš]]* (TV Markíza), producent, scenár, moderovanie, réžia
* *[[Nikto nie je dokonalý (televízna relácia)|Nikto nie je dokonalý]]* (RTVS, neskôr JOJ TV) v roku 2012, 2013 moderovanie, scenár, réžia, od 2014  réžia, výkonný producent

* *[[Bonzáčik]]* (VTV, neskôr TV Markíza), producent, réžia
* *[[Dve na tri]]* (TV Markíza), producent, réžia

### Knižná tvorba
* *Len o tých druhých* (Východoslovenské vydavateľstvo 1988)

## Ocenenia
V roku 1983 získala relácia Čo dokáže ulica ocenenie Telemúza 93 ako najlepšia zábavná relácia roka Slovenskej televízie

V roku 2000 získala relácia Dereš ocenenie OTO ako najlepšia zábavná relácia roka všetkých televízií

V roku 2001 získala relácia Dereš  sošku TOM (Televízna osobnosť Markízy) ako najlepšia zábavná reláciu roka televízie Markíza

V roku 2002 získala relácia Dereš  sošku TOM (Televízna osobnosť Markízy) ako najlepšia zábavná reláciu roka televízie Markíza

V roku 2003 získala relácia Dereš sošku TOM (Televízna osobnosť Markízy) ako najlepšia zábavná relácia roka televízie Markíza.

V roku 2005 získala relácia "Aj múdry schybí"  sošku TOM (Televízna osobnosť Markízy) ako najlepšia zábavnú reláciu roka televízie Markíza

okraj|22x22bod Habsbursko-lotrinská dynastia
* okraj|22x22bod Rád sv. Juraja
Andrásy je od roku 2017 rytierom tohto habsburského dynastického rádu. Začiatkom roka 2019 sa ako člen oficiálnej delegácie rádu zúčastnil tiež osláv 500. výročia smrti cisára Maximiliána I.

## Referencie

Kategória:Osobnosti z Bratislavy
Kategória:Slovenskí humoristi
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Slovenskí televízni režiséri
Kategória:Slovenskí televízni producenti
Kategória:Pracovníci Slovenského rozhlasu
Kategória:Absolventi Filozofickej fakulty Univerzity Komenského v Bratislave